*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*36. számú előterjesztés*

Bátaszék Város Önkormányzat Képviselő-testületének 2023. február 15-én

16 órakor megtartandó ülésére

Javaslat ingatlanok étékesítésre történő kijelölésére

|  |
| --- |
| **Előterjesztő:** dr. Bozsolik Róbert polgármester**Készítette** : Bozsolik Zoltán mb. városüzemeltetési irodavezető  Tóthné Lelkes Erika pénzügyi irodavezető **Törvényességi ellenőrzést végezte:** dr. Firle-Paksi Anna aljegyző**Tárgyalja:**Pénzügyi és Gazdasági Bizottság 2023.02.14. |

**Tisztelt Képviselő-testület!**

A költségvetési egyensúly fenntartása érdekében ez évben 69 millió Ft ingatlanértékestésből származó bevétellel számolunk. A bevétel mielőbbi realizálhatósága érdekében már most, a költségvetésben szerepeltett javaslat elfogadását követően szükséges elindítanunk a folyamatot, melynek eredményeként a tervezett saját forrás felhasználható lesz a kiadásaink finanszírozásához.

Ennek érdekében első lépésként áttekintettük az önkormányzat tulajdonában lévő, a kötelező feladat ellátáshoz nem szükséges, értékesíthető ingatlanokat, melyek az alábbiak:

* 0131/2 hrsz. osztatlan közös tulajdonban lévő erdő, mely az üzleti (forgalomképes ) önkormányzati vagyon része, a nyilvántartási értéke nettó 20 millió Ft (igazságügyi szakértői felértékelés szerinti értéke 21,3 millió Ft);
* Flórián utcai 3. sz. alatti épület, mely korlátozottan forgalomképes, üzemeltetésre átadott vagyonelem. Az ingatlanvagyon kataszterben nyilvántartott földterület 2144 m2, a nettó nyilvántartási értéke 1 750 000 Ft. A 378 m2 felépítmény nettó nyilvántartási értéke 1 275 978 Ft, a hozzá tartozó járda nettó 70 619 Ft, a játszóudvar nettó 81 793 Ft nyilvántartási értékű;
* 567 hrsz.ú „Schindler Háza” az üzleti (forgalomképes) vagyon része, a telek 1 500 000 Ft nettó értékkel, a felépítmény nettó 11,7 millió Ft nyilvántartási értékkel szerepel, a hozzá tartozó gazdasági épület nettó értéke 408 036 Ft. (120.000 – 150.000 Ft/m2 egységár körül a forgalmi értéke);
* Ady utca 27 (társasházi lakás) az üzleti vagyon része, forgalomképes ingatlan, 56 m2 nagyságú, a nettó nyilvántartási értéke 1 203 482 Ft. (A forgalmi értéke 300.000 – 350.000 Ft/m2 egységár körüli);
* 2120/5/C hrsz közterületről nyíló pince, 20 m2 területtel, üzleti vagyon része, forgalomképes ingatlan, a nettó nyilvántartási értéke 20 000 Ft;
* a Lajvéron fekvő 2120/5 hrsz. kivett közterület, területe 3 237 m2, forgalomképtelen, 32 370 Ft nyilvántartási értékkel szerepel. Ebből a területből a két ingatlan területéhez hozzákerített rész 500 Ft/m2 lehetséges eladási áron – összesen 280 m2 kerülhet eladásra a szükséges intézkedések megtételét (ingatlan megosztás, rendeltetési mód változtatás) követően;

Az önkormányzat vagyonáról és a vagyongazdálkodás részletes szabályairól szóló 9/2019 (III.27.) önkormányzati rendelet 13. §-a rendelkezik az önkormányzati vagyon tulajdonjogának átruházásának szabályairól. **E szerint az önkormányzati vagyon tulajdonjogát átruházni egyedi ajánlat, árverés, vagy pályáztatás útján lehet.** A mindenkori költségvetési törvényben meghatározott egyedi bruttó forgalmi érték feletti vagyon (jelenleg bruttó 25 millió Ft) tulajdonjogát átruházni – ha törvény kivételt nem tesz- csak pályáztatás útján az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával lehet,

Az önkormányzati vagyon elidegenítése esetén a vagyoni érték meghatározásához az önkormányzat ingatlan vagyon kataszternyilvántartásában szereplő vagyoni értéket kell figyelembe venni. A képviselő- testület egyedi döntése alapján forgalmi értékbecslést kell beszerezni. A versenyeztetés szabályait a hivatkozott önkormányzati rendelet III. fejezete tartalmazza.

Kérem a Tisztelt Képviselő Testületet, hogy az ingatlan-hasznosítási folyamat elindíthatósága érdekében az alábbi határozati javaslatot fogadja el.

**H a t á r o z a t i j a v a s l a t :**

**Bátaszék Város Önkormányzatának tulajdonában lévő ingatlanok étékesítésre történő kijelöléséről**

Bátaszék Város Önkormányzatának Képviselő-testülete a 2023. évi költségvetés saját forrásainak realizálhatósága érdekében a

a) 0131/2 hrsz. osztatlan közös tulajdonban lévő erdő ingatlant, a 246 hrsz.ú, Bátaszék, Flórián u. 3. sz. alatti ingatlant, az 567 hrsz.ú „Schindler Háza” ingatlant, valamint a 46/12 hrsz.ú , Bátaszék ,Ady utca 27. sz.alatti ingatlant, 2120/5/C hrsz közterületről nyíló pince ingatlant, értékesítésre kijelöli;

b) felkéri a város polgármesterét, hogy az ingatlanok értékesítésére vonatkozó eljárási javaslatot terjessze a képviselő-testület soron következő ülésterv szerinti ülése elé;

c) az adásvétel előkészítése érdekében egyetért a Lajvéron fekvő 2120/5 hrsz. kivett közterület megosztásával, rendeltetési mód változtatásával, egyben felhatalmazza a város polgármesterét az eljárások megindítására, melynek fedezetét az önkormányzat 2023. évi költségvetésének általános tartaléka terhére biztosítja.

*Határidő:* folyamatos

*Felelős:* dr. Bozsolik Róbert polgármester

*Határozatról értesül:* Bátaszéki KÖH városüz. iroda

 Bátaszéki KÖH pénzügyi iroda

irattár